WPH มองปี 65 สัดส่วนรายได้ต่างชาติแตะ 10% หนุนผลงานโต 10%
WPH มั่นใจผลงานปีนี้โต 5-10% คาดสัดส่วนลูกค้าต่างชาติแตะ 10% หลังเปิดเมือง พร้อมลุยต่อยอดคลินิกโรคเฉพาะทาง-เพิ่มปริมาณเตียงในห้อง ICU ผลักดันผลงานโต
WPH มั่นใจผลงานปีนี้โต 5-10% คาดสัดส่วนลูกค้าต่างชาติแตะ 10% หลังเปิดเมือง พร้อมลุยต่อยอดคลินิกโรคเฉพาะทาง-เพิ่มปริมาณเตียงในห้อง ICU ผลักดันผลงานโต
31 มี.ค. 2565

นายแพทย์สมชาย จันทร์สว่าง ประธานเจ้าหน้าที่บริหาร พร้อมด้วยนายเชน เหล่าสุนทร รองประธานเจ้าหน้าที่บริหาร และนายวิรวิทย์ วรรณรักษ์ ผู้จัดการฝ่ายการเงินและบัญชี บริษัท โรงพยาบาลวัฒนแพทย์ ตรัง จำกัด (มหาชน) หรือ WPH นำเสนอข้อมูลบริษัทในงานบริษัทจดทะเบียนพบผู้ลงทุน (Opportunity Day) บนแพลตฟอร์มออนไลน์  โชว์ผลดำเนินงานปี 2564 มีกำไรสุทธิอยู่ที่ 242 ล้านบาท เพิ่มขึ้น 818 % จากปีก่อน
ขณะที่ปี 2565 มั่นใจเติบโต 5 -10% จากฐานที่สูงของปี 2564 พร้อมคาดสัดส่วนรายได้ของลูกค้าต่างชาติมีโอกาสเพิ่มขึ้นแตะระดับ 10% หลังเริ่มทยอยกลับเข้ามาท่องเที่ยวในประเทศ และเข้ารับการรักษาในโรงพยาบาลมากขึ้น เดินหน้าต่อยอดเพิ่มบริการคลินิกโรคเฉพาะทาง รวมถึงการรักษาโรคมะเร็ง และเพิ่มปริมาณเตียงรักษาในห้อง ICU มากขึ้น ผลักดันผลงานโตต่อเนื่อง